Ժնևի միջազգային մարդասիրական իրավունքի և մարդու իրավունքների ակադեմիա

**Ժնևի միջազգային մարդասիրական իրավունքի և մարդու իրավունքների ակադեմիան** ասպիրանտուրայի համատեղ կենտրոն է (Ժնևի համալսարանի և Ժնևի միջազգային հարաբերությունների ինստիտուտի միջև), որը հիմնադրվել է 2006 թվականին և գտնվում է Ժնևում, Շվեյցարիայում։ Ֆակուլտետը ներառում է դասախոսներ և՛ հիմնադիր ինստիտուտներից և՛ հրավիրյալ դասախոսներ գլխավոր համալսարաններից։

Այն գտնվում է Վիլա Մոլինեյի շենքում, որը կառուցվել է 1847 թվականին և պատկանել է Կարմիր խաչի միջազգային կոմիտեի հիմնադիր Գուստավ Մուանիեյին։

## Պատմություն
Էնդրյու Քլեփհեմը Ժնևի ակադեմիայի առաջին տնօրենն էր  (2006–2014)։

2014 թվականի օգոստոսից մինչև 2018 թվականը, Ժնևի ակադեմիան տնօրինել է Ռոբերտ Ռոտը։

2018 թվականին, Մարկու Սասոլին դարձավ Ժնևի ակադեմիայի տնօրենը։ 2004 թվականից սկսած Ժնևի համալսարանում դասախոսել է միջազգային իրավունք և այդ նույն թվականից նաև ուսուցանել է Միջազգային մարդասիրական իրավունք։

2020 թվականի օգոստոսին, Գլորիա Գաջիոլին ստանձնեց Ժնևի համալսարանի իրավաբանական ֆակուլտետի դոցենտ։

## Ուսուցում
Ժնևի ակադեմիան առաջարկում է մագիստրատուրայի երեք ծրագիր՝  
* Միջազգային մարդասիրական իրավունքի և մարդու իրավունքների մասգիստրատուրա
* Անցումային արդարության, Մարդու իրավունքների և իրավունքի գերակայության խորացված ուսումնասիրությունների մագիստրատուրա
* Զինված հակամարտությունների պայմաններում միջազգային իրավունքի գործադիր մագիստրատուրա

Ժնևի ակադեմիան առաջարկում է վերապատրաստումներ և մի շարք կարճ դասընթացներ զինված հակամարդությունների, մարդու իրավունքների պաշտպանության, անցումային արդարադատության և Միջազգային քրեական արդարադատության հետ կապված իրավական հարցերի մասնագետների համար։

## Հետազոտություն
Ժնևի ակադեմիան իրականացնում է իրավական հետազոտություն և քաղաքական ուսումնասիրություններ միջազգային իրավունքի, զինված հակամարտությունների, մարդու իրավունքների պաշտպանության, անցումային արդարադատության, միջազգային քրեական իրավունքի, զենքերի օրենքների կամ սոցիալական իրավունքներ։

Ներկայիս հետազոտական ծրագրերը ներառում են հաշմանդամություն ունեցող անձանց պաշտպանությունը զինված բախումների ընթացքում և դրանից ավարտից հետո, մարդու իրավունքների և զինված ոչ պետական դերակատարների պարտականությունները, մարդու իրավունքները և գենդերային հավասարությունը ձեռնարկատիրական գործունեության կամ գյուղացիների իրավունքի համատեքստում։

Ժնևի ակադեմիան նույնպես ունի օնլայն հարթակ Օրենքի գերակայությունը զինված հակամարտություններում նախագիծ (RULAC), որը համակրգված ձևով որակավորում է զինված բռնության իրավիճակները՝ օգտագործելով զինված հակամարտության սահմանումը միջազգային մարդասիրական իրավունքին համապատասխան։

Ժնևի ակադեմիան Միջազգային մարդասիրական իրավունքը ներկայումս ղեկավարում է պրոֆեսոր Ռոբին Խեիսը, Գլազգոյի համալսարանի Միջազգային իրավունքի և անվտանգության պրոֆեսոր, Գլազգոյի միջազգային իրավունքի և անվտանգության  կենտրոնի տնօրեն և Կարմիր խաչի միջազգային կոմիտեի նախկին իրավախորհրդատու, և Մարդու իրավունքների ամբիոնը, որը ներկայումս ղեկավարում է պրոֆեսոր Նիլս Մելցերը, որը ՄԱԿ-ի հատուկ զեկուցողն է խոշտանգումների և այլ դաժան, անմարդկային կամ արժանապատվությունը նվաստացնող վերաբերմունքի և պատժի վերաբերյալ։

## Վիլլա Մուանիե

Ժնևի ակադեմիայի կենտրոնակայանը գտնվում է Վիլլա Մուանիեում, պատմական վիլլա, որը շրջապատված է գեղեցիկ զբոսայգով, որը նայում է Ժնևի լիճ և Մոնբլան։ Այն Կարմիր խաչի միջազգային կոմիտեի հիմնադիր Գուստավ Մուանիեի սեփականությունն էր։ Ավելի ուշ, այն տեղակայել է Ազգերի լիգան 1926 թվականին և 1933 և1946 թվականներին ծառայել է որպես ԿԽՄԿ կենտրոնակայան։ Վիլլա Մուանիեն բարձրագույն ուսումնական հաստատության մի մասն է կազմում և գտնվում է Խաղաղության տան մոտ։

## Ծանոթագրություններ

## Արտաքին հղումներ
*Official website
* University of Geneva
*The Graduate Institute of International and Development Studies, Geneva

Կատեգորիա:2007 հիմնադրված կրթական հաստատություններ
Կատեգորիա:Ժնևի համալսարանի շրջանավարտներ
Կատեգորիա:Մարդու իրավունքներ
Կատեգորիա:Մարդու իրավունքներ ըստ երկրի
Կատեգորիա:Մարդու իրավունքների գործիքներ
Կատեգորիա:Մարդու իրավունքների խախտում
Կատեգորիա:Մարդու իրավունքների միջազգային կազմակերպություններ
Կատեգորիա:Մարդու իրավունքների պաշտպաններ
Կատեգորիա:Մարդու իրավունքների պաշտպաններ ըստ երկրի
Կատեգորիա:Մարդու իրավունքների պատմություն
Կատեգորիա:Միջազգային քրեական իրավունք